**UVOD**

OBRAZLOŽENJE IZMJENE FINANCIJSKOG PLANA ZA 2017. GODINU

Prema naputku Upravnog odjela za proračun i financije napravljene su izmijene i dopune financijskog plana za 2017.

 Izvor financiranja:Decentralizirana sredstva

Kod izrade izmjene financijskog plana za 2017. godinu bili smo prinuđeni povećati rashode za službena putovanja učitelja, stručnih suradnika, jer su zbog permanentnog usavršavanja probijene pozicije tih troškova, a postoji obveza i potreba za stalnim usavršavanjem kako nastavnika tako i stručnih službi u školi te osposobljavanje kuharice prema Zakonu o zaštiti pučanstva od zaraznih bolesti. Zbog bolovanja i zapošljavanja zamjena, obvezni smo Prema Zakonu o zaštiti zaraznih bolesti poslati nove zaposlenike na zdravstveni pregled. Zbog sanacije sanitarnog čvora i ženske svlačionice ovaj izvor sredstava povećali smo uz suglasnost osnivača.

Energetska obnova škole polučila je rezultate kod toplinske energije, te smo prihode namjenjene za ove rashode prenamijenili za troškove koji nisu bili planirani, ali su bili neophodni za redovan rad.

Izvor financiranja: **Vlastiti prihodi**

Prihodi ostvareni iznajmljivanjem dvorane i prodajom papira koristili su se prvenstveno za osiguranje odvijanja redovnog poslovanja čije se financiranje nije moglo osigurati iz minimalnog standarda. Kao i ranijih godina bili su česti popravci i bilo je potreba za materijalom i uslugama za tekuće i investicijsko održavanje koji su u odnosu na planirane znatno povećani. Iz vlastitih sredstava nabavljali smo sitnog inventara. Radi toga pojedine pozicije troška plana 2017. godine su probijene i bilo je potrebno izvršiti prenamjenu s drugih pozicija na kojima do kraja godine neće biti aktivnosti.

Izvor financiranja: **Pomoći**

Sredstva pomoći čine sredstva koja su planirana od općinskog proračuna (sufinanciranje školske kuhinje), državnog proračuna ( mentorstvo ), uglavnom su i ostvarena do izrade izmjene financijskog plana.

Planirane plaće i naknade plaća, te prijevoz djelatnika za 2017.godinu su u iznosu od 5.712.348,00 kuna. Procjena ostvarenja istog do kraja godine iznosi 5.817719,47 kuna.

Izvor financiranja:Donacije

 Prihode od donacije nismo ostvarili u mjeri u kojoj smo planirali pa smo i troškove prilagodili planiranim prihodima.

Izvor financiranja**: Prihodi za posebne namjene**

Prihodi ostvareni za posebne namjene (sufinanciranje kuhinje, naknade troškova osobama izvan radnog odnosa i dr.) utrošeni su prema vrsti troška s obzirom na dinamiku kojom su uplaćivana na račun.

Izvor financiranja: Prihodi od prodaje

Ova pozicija troška planirana je zbog mogućnosti prodaje opreme koja nam nije potrebna, a iz kojeg bi mogli kupiti nešto inventara za školske potrebe.

Računovođa: Ravnateljica:

Zdenka Pavelić Darija Jozić Ratković,prof.